**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.193/9  (prot. Nr.9, 24.§) |  |

Par Liepājas Jūras sauszemes piekrastes

joslas (vieta Nr.D5) daļas atkārtotu zemes

nomas tiesības izsoli

Pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību finanšu līdzekļu un mantas izšķērdēšanas novēršanas likuma 6.1 panta trešo daļu, Zemes pārvaldības likuma 15.panta otro daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 28., 32., 40. un 41.punktu, izskatot Liepājas pilsētas pašvaldības iestādes “Liepājas pilsētas būvvalde” 2021.gada 16.aprīļa vēstuli Nr.289/2.3. “Nosacījumi tirdzniecības, sabiedriskās ēdināšanas un pakalpojumu sniegšanu vietu ierīkošanai Liepājas pilsētas pludmalē”, Nekustamā īpašuma vērtētāja (sertifikāts Nr.60) Jāņa Rīdūža 2022.gada 29.aprīļa atskaiti par nomas maksas noteikšanu un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Atzīt 2022.gada 25.aprīļa Liepājas Jūras sauszemes piekrastes joslas (vieta Nr.D5) daļas zemes nomas tiesības izsoli par nenotikušu.

2. Apstiprināt Liepājas Jūras sauszemes piekrastes joslas (vieta Nr.D5) daļas atkārtotas zemes nomas tiesības izsoles sākumcenu 1,52 EUR (viens *euro* piecdesmit divi centi) gadā.

3. Apstiprināt Liepājas Jūras sauszemes piekrastes joslas (kadastra Nr.1700 040 0428) daļas (vieta Nr.D5) zemes nomas tiesības atkārtotas izsoles noteikumus saskaņā ar pielikumu.

4. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai organizēt lēmuma 1.punktā minētā zemesgabala atkārtotu zemes nomas tiesības izsoli.

5. Liepājas valstspilsētas pašvaldības domes priekšsēdētāja vietniekam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, Sabiedrisko attiecību un mārketinga daļai, Liepājas pārstāvniecībai Rīgā | |